
Nõusoleku  andmine  õnnemängude 

mängukoha  korraldamiseks 

1.  Asjaolud ja menetluse käik

01.03.2016.a. esitas  Osaühing Novoloto, (Äriregistris  registrikood  10159983, Ahtri 8, 10151 Tallinn),  Narva Linnavalitsusele  taotluse nõusoleku saamiseks  õnnemängude  mängukoha  tegevuse jätkamiseks Narva linnas aadressil Kangelaste prospekt 2, alates 26.11.2016.a, kuni 25.11.2036.a.
OÜ-le Novoloto on Narva Linnavalitsuse 04.02.2009.a. korraldusega nr 90 väljastanud nõusoleku õnnemängude  mängukoha  tegevuse avamiseks Narvas linnas, aadressil Kangelaste prospekt 2, kuni 26.11.2016.a.
OÜ-le Novoloto  on Maksu- ja Tolliameti 04.märtsi 2010.a. otsusega nr 12.2-2/57 väljastanud tähtajatu tegevusluba õnnemängu korraldamiseks alates 05.03.2010.a.

Õnnemängude  mängukoht (õnnemängud  elektrooniliste  mänguautomaatidega) asub Kangelaste prospekt 2 asuva hoone esimesel korrusel eraldi sissepääsuga tänavalt ning vastab täielikult  hasartmänguseaduse §37 kõikidele esitatud nõuetele.

Kangelaste prospekt 2 õnnemängude  mängukoha lahtiolekuajad on iga päev 08.00. kuni 07.00.
Õnnemängude  mängukohas on keelatud alla 21-aastasel isikul viibida. 
OÜ Novoloto pakub Kangelaste prospekt 2  õnnemängude  mängukohas tööd 10 töötajale. 

Taotleja esitas kõik nõusoleku andmiseks vajalikud andmed ja dokumendid kooskõlas Hasartmänguseaduse § 27 lg. 2. 

Vastavalt Hasartmänguseaduse  § 27, lõikele 1 linnavalitsus otsustab kirjaliku nõusoleku andmist õnnemängu, toto või osavusmängu mängukoha avamiseks konkreetsel aadressil. Nõusolek võib olla antud kuni 20 aastaks.

Taotluses esitatud andmetest ja taotlusele lisatud dokumentidest ei esine nõusoleku andmisest keeldumise aluseid, mis on sätestatud Hasartmänguseaduse § 27 lg. 4.

2.  Õiguslikud alused

Lähtudes Hasartmänguseaduse  § 27, lõigete 1, 2 ja 4 sätetest on Narva Linnavalitsusel kaalutlusõigus otsustada nõusoleku andmist õnnemängu, toto või osavusmängu mängukoha avamiseks ja puuduvad asjaolud, mis võimaldavad keelduda nõusoleku andmisest. 

3.  Otsus

3.1. Anda  OÜ Novoloto ( Äriregistris  registrikood  10159983, Ahtri 8, 10151, Tallinn) nõusolek  õnnemängude  mängukoha  tegevuse jätkamiseks Narvas aadressil Kangelaste prospekt 2   alates 26.11.2016.a.  kuni 25.11.2036.a.
4.    Rakendussätted

4.1.  Narva Linna Arenduse ja Ökonoomika Ametil teha korraldus teatavaks Novoloto OÜ-le.

4.2. Korraldus jõustab seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest. 

